Call of Duty

Call of Duty ir pirmās personas skatpunkta militāra videospēļu sērija, ko publicē Activision; tā aizsākās 2003. gadā. Spēles sākotnēji izstrādāja Infinity Ward, vēlāk pie tām strādāja arī Treyarch un Sledgehammer Games. Jaunākais izdevums, Call of Duty: Black Ops 7, tika izlaists 2025. gada 14. novembrī.

Sākumā spēles bija balstītas uz Otro pasaules karu. Infinity Ward izstrādāja Call of Duty un Call of Duty 2, bet Treyarch — Call of Duty 3. Call of Duty 4: Modern Warfare bija pirmā spēle, kuras sižets norisinājās mūsdienās; vēlāk iznāca Modern Warfare 2 (2009) un Modern Warfare 3 (2011). 2016. gadā tika izdots Modern Warfare Remastered, bet 2020. gadā — Modern Warfare 2 Campaign Remastered. Modern Warfare nav vienīgā sērija, ko izstrādāja Infinity Ward — viņi ir arī Ghosts (2013) un Infinite Warfare (2016) autori.

Treyarch 2008. gadā izdeva sērijas pēdējo spēli, kas balstīta uz Otro pasaules karu — World at War. Pēc tam 2010. gadā iznāca Black Ops, kam sekoja Black Ops II (2012), Black Ops III (2015), Black Ops 4 (2018), Black Ops Cold War (2020), Black Ops 6 (2024) un Black Ops 7 (2025). Pēdējās trīs no tām tapa sadarbībā ar Raven Software.
Sledgehammer Games ir izstrādājuši trīs spēles — Advanced Warfare (2014), WWII (2017) un Vanguard (2021).

 Ārējās saites 



Kategorija:Videospēļu franšīzes